*Әділет министрі А.Н. Есқараевтың заң жобасының бірінші оқылымына баяндамасы*

*«Қазақстан Республикасының кейбір заңнамалық актілеріне әкімшілік әділет саласын жетілдіру және кеңейту мәселелері бойынша өзгерістер мен толықтырулар енгізу туралы»*

**Құрметті Ерлан Жақанұлы, құрметті депутаттар!**

Әділетмині «Қазақстан Республикасының кейбір заңнамалық актілеріне әкімшілік әділет саласын жетілдіру және кеңейту мәселелері бойынша өзгерістер мен толықтырулар енгізу туралы» Заң жобасын ұсынады.

Бірнеше жыл бұрын Қазақстанда әкімшілік әділетті енгізу және оның жұмыс істеу мәселесі, құқықтық реформаларды іске асыру шеңберінде біздің мемлекеттің алдында тұрған маңызды міндеттердің бірі болды.

Осылайша, 2021 жылғы 1 шілдеде мемлекеттік органдар мен жеке тұлғалардың өзара іс-қимыл тәсілдерін түбегейлі өзгерткен Әкімшілік рәсімдік-процестік кодекс (ӘРПК) қолданысқа енгізілді.

ӘРПК қолданысқа енгізілгеннен кезден бастап, ережелердің тиімділігі әкімшілік соттарда дауларды қарау тәжірибесінде көрінді.

Сонымен қатар, құқық қолдану практикасы ӘРПК-нің процедуралық және процестік бөліктерін одан әрі жетілдіру қажет екендігін көрсетті.

Сонымен қатар, 2022 жылғы 1 қыркүйектегі Мемлекет басшысы Қазақстан халқына «Әділетті мемлекет. Біртұтас ұлт. Берекелі қоғам» Жолдауында **әкімшілік әділет саласын одан әрі кеңейту қажеттігін атап өтті**.

Бүгінде Әділетмині, Үкімет алдына қойылған міндеттер шеңберінде, қаралып отырған заң жобасында көрсетілген белгілі бір бағыттарды әзірледі.

Заң шығару қызметі аясында Әділетмині тек ЖҰЖ ережелерін ғана емес, сонымен бірге әкімшілік әділеттің жаңа форматын қолданудың қалыптасқан тәжірибесі шеңберінде өзі бастамашылық еткен талдамалық жұмыстың қорытындыларын да ескергендігін атап өткен жөн.

**\*\*\***

**Заң жобасы мынадай негізгі бағыттарды көздейді:**

**Біріншісі** - жария – құқықтық даулардың жекелеген санаттарын Азаматтық процестік кодексінен **әкімшілік әділет аясына** көшіру. Оларға «Нормативтік құқықтық актінің заңдылығын даулау туралы істер бойынша іс жүргізу» АПК-нің 30-тарауы және «Азаматтық хал актілері жазбаларының дұрыс еместігін анықтау туралы істер бойынша іс жүргізу» АПК-нің 44-тарауы жатады.

**Екіншісі** –Үкіметке мемлекеттік органдар және мемлекеттік органдар мен мемлекеттік ұйымдар арасындағы заңнамалық нормаларды түсіндіру жөніндегі дауларды шешу жөніндегі өкілеттіктерді бекіту. Әділетминімемлекеттік органдардың, мемлекеттік органдар мен мемлекеттік ұйымдар арасындағы дауларды ӘРПК ережелері *(дауларды сотқа дейін реттеу)* және Үкімет Регламентінің ережелері бойынша қаралатын тәсілді әзірледі.

**Үшіншісі** - Әкімшілік рәсімдер туралы заңнаманың жекелеген нормаларын одан әрі түзету, сондай-ақ ӘРПК-ке тиісті өзгерістер мен толықтырулар енгізу.

**Бірінші бағытқа қатысты**

Бүгінде, әкімшілік сот ісін жүргізу шеңберінде сот практикасын қалыптастыруды жетілдіру процесі жүріп жатыр.

Динамиканың өсуі Мамандандырылған ауданаралық әкімшілік соттарға келіп түсетін талап-арыздар санынан байқалады. Жоғарғы Сот, Әділет министрлігіне ұқсас, әкімшілік істерді қараудың процедуралық аспектілеріне тиісті көңіл бөлінбейтіндігін атап өтті. Бұл соттың дау мәні бойынша кеңірек қарауына әкеледі және әкімшілік соттарға жүктемені арттырады. Сонымен қатар, ӘРПК сот талқылауына дейін дауларды шешудің тиімді процедураларын ұсынады.

Осыған байланысты, жария-құқықтық дауларды АПК-тан ӘРПК-ге **кезең-кезеңмен ауыстырудың** мақсатқа сай екендігі байқалады.

Мәселен, осы сұрақты пысықтау шеңберінде, Әділетмині АПК-сі істерінің екі санатын анықтады, оларды ауыстыру орынды және уақтылы болып табылады.

Заң жобасында АПК-дан 44-тарауды алып тастау көзделеді, бұл осы дауларды ӘРПК тәртібімен қарауға ауысуды білдіреді.

Бұдан әрі, Әділетмині АПК-нің 30-тарауын ауысуына ерекше назар аударды, өйткені бұл мәселе азаматтардың қандай да бір нормативтік құқықтық актінің *(бұдан әрі - НҚА)* конституциялылығын тексеру мәніне өтініштерін қарайтын Конституциялық Соттың *(бұдан әрі - КС)* қызметімен тығыз байланысты.

Жалпы, конституциялық және әкімшілік сот ісін жүргізудің негізгі айырмашылықтары мынадай:

**Біріншіден**, КС НҚА-ны олардың конституциялылығына, ал заңға тәуелді нормативтік құқықтық актілердің заңдылығын Мамандандырылған ауданаралық әкімшілік соттар *(яғни, конституциялық заңға, кодекске, шоғырландырылған заңдарға, заңдарға сәйкестігіне)* тексереді.

**Екіншіден**, КС НҚА-ның барлық түрлерін *(заңнамалық, заңға тәуелді актілер мен Жоғарғы Соттың нормативтік қаулысы)* тексеруге құқылы, ал әкімшілік сот ісін жүргізуде тек заңға тәуелді НҚА ғана тексерілетін болады.

**Үшіншіден,** Конституциялық сот ісін жүргізуге бастамашылық жасау үшін шағым жасалатын НҚА-ны сот, тұлғаның қатысуымен нақты істе қолдануға тиіс. ӘРПК-де мұндай талап болмайды.

**Төртіншіден**, НҚА-ні Конституциялық сот ісін жүргізуде Конституцияға сәйкес келмейді деп тану, оның күшін жоюдан басқа, сондай ережелерді қамтитын басқа НҚА ережелерінің белгіленген тәртіппен күшін жою үшін негіз болады. ӘРПК бойынша мұндай мүмкіндік болмайды, сондықтан әрбір заңға тәуелді актіге жаңа талап қойылады.

**Бесіншіден,** КС шешімі Мамандандырылған ауданаралық әкімшілік соттар үшін преюдициялық мәнге ие болады, өйткені конституциялық емес деп танылған заңдар мен өзге де құқықтық актілердің күші жойылады *(қолдануға жатпайды)* және сол ережелерді қамтитын басқа заңдардың немесе өзге де құқықтық актілердің күшін жою үшін негіз болып табылады. Сонымен қатар, **КС шешімдері түпкілікті болып табылады және шағымдануға жатпайды**. Өз кезегінде, Мамандандырылған ауданаралық әкімшілік соттардың шешімдері преюдициялық болмайды, сондықтан азамат конституциялық іс жүргізудегі адамның қатысуымен нақты істе сот қолданған НҚА-ні шағымдана алады.

**Алтыншы,** заңға тәуелді НҚА-ні заңсыз деп тану «Құқықтық актілер туралы» Заңға сәйкес осы НҚА-ның немесе оның бір бөлігінің күші жойылды деп тануға әкеп соғады.

**Екінші бағытқа қатысты**

Мемлекет басшысы Қазақстан халқына Жолдауында Үкіметке мемлекеттік органдар, мемлекеттік органдар мен мемлекеттік ұйымдар арасындағы даулардың шешу жөніндегі өкілеттіктерді бекіту қажеттігін де атап өтті.

Бұл жерде дауды шешудің мәні заңнамалық актілерді түсіндіру емес, **«құқық туралы дауды» шешу болуы** керек екенін атап өткен жөн.

Осылайша, Әділетминімемлекеттік органдар, мемлекеттік органдар мен мемлекеттік ұйымдар арасындағы даулардың ӘРПК ережелері *(дауларды сотқа дейін реттеу)* және Үкімет регламентінің ережелері бойынша қаралу тәсілін әзірледі.

Мысалы, егер бір мемлекеттік орган басқа мемлекеттік органның шешімімен келіспесе, онда ол жоғары тұрған мемлекеттік органға әкімшілік шағыммен жүгінуге құқылы және тиісінше жоғары тұрған мемлекеттік органның шешімімен келіспеген жағдайда, ол Үкімет аппаратына жүгінуге құқылы болады.

**Үшінші бағытқа қатысты**

ӘРПК-ге өзгерістер мен толықтырулар енгізу қажеттілігі мәселесін қарау шеңберінде, Әділетминіәкімшілік органдардың қызметінде ӘРПК нормаларын қолдану практикасын қалыптастыру динамикасына сүйенді.

Осылайша, 2021 жылдың басында Әділетмині осы Кодексті қабылдаудың оң және теріс салдарын анықтау мақсатында ӘРПК құқық қолдану практикасына талдау жүргізу туралы шешім қабылдады.

Талдау нәтижелері әкімшілік рәсімдерді сақтамаудың негізгі «проблемалық тұстарын» анықтады, бұл кейбір жағдайларда әкімшілік актілер адресаттарының, мүдделі тұлғалардың құқықтарына айтарлықтай нұқсан келтіруне әкеп соқты.

Жалпы әкімшілік әділетті одан әрі дамыту және ӘРПК нормаларын нақты түзету туралы көзқарас келесіде кзделгендей.

ӘРПК қолданысқа енгізілген күннен бастап әкімшілік органдар **сотқа дейінгі шағым беру тәртібі** бөлігінде, әкімшілік органдардың, лауазымды тұлғаның Кодекс шеңберінде шағымдарды қараудың «жалпы» тәртібін түсінбеуінен, сондай-ақ жеке тұлғалардың толық хабардар болмауынан туындаған бірдей қателіктерге жол береді.

Сот қорғауына конституциялық құқықпен кепілдік берілген шағымдану тәртібін түсіндірудің маңыздылығын сезіне отырып, Әділетминіәкімшілік органдардың, лауазымды тұлғалардың әкімшілік актілердің мазмұнында шағымдану тәртібі мен мерзімдері туралы ақпаратты көрсету туралы Заңда бекітілген міндеті, жеке тұлғалардың құқықтық қорғалуының тиімді алгоритімін қамтамасыз етеді деп пайымдайды.

Осылайша, түзетулер әкімшілік актіде немесе оған қосымшада қарауға шағым берілуі мүмкін жоғары тұрған әкімшілік органның, лауазымды тұлғаның немесе заңға сәйкес шағымдарды қарауға уәкілеттік берілген өзге де әкімшілік органды, лауазымды тұлғаны, осындай шағым берілуі мүмкін мерзімді және осы актіге шағымдану тәртібін міндетті түрде көрсету көзделеді.

Мұндай түсіндірудің мақсаты адресатты құқықтық қорғаудың ықтимал құралдары туралы хабардар ету және оған шағымдану мерзімдері және өз құқықтарын дұрыс пайдалануға мүмкіндік беретін ұқсас шаралар туралы ескерту болып табылады.

Тиісті түзету іске асырылған жағдайда, бұл факті жария дауларды реттеудің сотқа дейінгі тәртібіне оң әсер етеді деп санаймыз.

Бұдан басқа, дауларды реттеудің сотқа дейінгі тәртібінің болмауына байланысты қайтарылған талап-арыздардың санын қысқарту көзделеді *(бұл да сот органдарына жүктемені азайтады)*, мемлекеттік органдардың жауапкершілігі артады, өйткені олардың әрқайсысында шағымдарды қарау тәртібінің нақты иерархиясы айқындалатын болады, яғни қабылданатын даулар үшін «жауапкершілік» сияқты түйінді индикатордың күшеюі байқалатын шешім.

Заң жобасында әкімшілік рәсімдер тәртібін жетілдіруге және «құқықтық вакуумдарды» нивелирлеуге бағытталған басқа да түзетулер көзделеді. Мысалы, тыңдау процедурасын неғұрлым нақты реттеу, оны жүзеге асырудың мүмкін нысандарын белгілеу және басқалар.

Жоғарыда айтылғандарды ескере отырып, аталған заң жобасы әкімшілік рәсімдер туралы заңнаманы жетілдіруге мүмкіндік береді деп санаймыз.

Қолдауды сұраймын.

**Назарларыңызға рахмет!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_